Piedzīvojumu nakts pasākuma

“Milžu pēdās”

**Nolikums**

**Organizatori:** Biedrība “DZĪVĀ IDEJA” sadarbībā ar Ogres novada pašvaldību un novadā esošajām institūcijām un biedrībām.

**Vieta:** Ogres pilsēta un tās apkārtne, starts un finišs – Ogres Centrālā bibliotēka, Brīvības iela 35.

**Laiks:** 2018. gada 5. oktobris.

**Mērķi:**

 Popularizēt aktīvu un veselīgu dzīvesveidu un tautas sportu Ogres novadā.

Saliedēt komandu un pilnveidot tās sadarbības prasmes, sevis iepazīšana dažādu uzdevumu izpildē.

Iepazīt Ogres pilsētas un tās apkārtnes vēsturiskos notikumus un ģeogrāfiski nozīmīgās vietas. Popularizēt sabiedrībā piedzīvojumu sacensības, izmantojot orientēšanās sporta metodiku.

**Ilgtermiņa mērķis** – padarīt šo pasākumu par tautas sporta tradīciju Ogres pilsētā.

**Vispārējā informācija:**

* Sacensības notiek 5. oktobrī.
* Pieteikšās notiek gan elektroniski, piesakoties saitē  [**ej.uz/pamilzupedam**](http://ej.uz/pamilzupedam) līdz **5.oktobrim**, gan klātienē aizpildot anketu (pielikums Nr. 1 zemāk) un nosūtot uz e-pastu: dzivaideja@gmail.com ,vai nododot Ogres Centrālajā bibliotēkā.
* Komandu reģistrācija pie Ogres kultūras centra no plkst. 19:00 līdz 19:30.
* Sapulce komandas kapteiņiem plkst. 19.15
* Sacensību sākums plkst. 19.30.
* Apbalvošana plkst. 23.30 – 24.00

**Komandu nosacījumi:**

* Komandā piedalās **4 dalībnieki**.
* Dalībnieku vecums, sākot ar **16 gadu vecuma**.
* Vienam no komandas dalībniekiem jābūt pilngadīgam.
* **Nepilngadīgiem dalībniekiem** jāiesniedz rakstiska vecāku atļauja (pielikums nr.2 zemāk).
* Komandu dalībniekiem jābūt vienojošam elementam, kas raksturo komandu.
* Reģistrācijas laikā komandas dalībnieki parakstās par drošības noteikumu ievērošanu pilsētā un ārpus tās, uzņemoties atbildību sacensību norises laikā.
* Katram komandas dalībniekam jābūt atstarotājam, komandas kapteinim atstarošanas vestei

**Sacensību norise:**

* Komandas sāk startēt divās grupās plkst. 19.30.
* Komanda dodas uz pirmo kartē norādīto kontrolpunktu.
* Orientējoties pēc kartes, komanda meklē 8 + 5 kontrolpunktus Ogres pilsētas teritorijā un ārpus tās.
* Komandas pārvietojas kājām, neizmantojot transportu, virzās visi kopā, ievērojot ceļu satiksmes noteikumus.
* Katrā kontrolpunktā komanda kopā veic konkrētu uzdevumu, par to saņem vertējumu no tiesnešiem.
* Katra kontrolpunkta uzdevuma veikšanai tiek dots kontrollaiks (5-10 min.) atkarībā no kontrolpunktā paredzētā uzdevuma.
* Izpildot uzdevumu pēdējā kontrolpunktā, komanda dodas uz finišu un nodod kontrollapu informācijas punktā.
* Komandai jāiziet distance un finišā jāreģistrējas līdz plkst. 02.30
* Apbalvošana plkst. 03.00
* **Pasākuma koordinatoram ir tiesības pieņemt lēmumu par komandas diskvalifikāciju**, ja komandas dalībnieki atrodas alkohola vai citu vielu reibumā, uzvedas agresīvi, traucē vai apdraud citus pasākuma dalībniekus, ignorē organizatoru norādījumus, vai ar savu darbību apdraud pasākuma un organizētāju reputāciju

**Vērtēšana:**

* Kontrolpunktos ar sarkanu apzīmējumu tiek veikta rezultātu apkopošana, labākais rezultāts iegūst vislielāko punktu skaitu, atkarībā no rezultāta dilstošā secībā. Maksimālais punktu skaits atbilstoši pieteikušo komandu skaitam.
* Kontrolpunktos ar zilu apzīmējumu, komanda izpilda uzdoto uzdevumu un nodod sacensību tiesnešiem finišā kopā ar kontrollapu.
* Ja kontrolpunktā divām vai vairākām komandām ir vienādi rezultāti, tiek piešķirts vienāds punktu skaits.
* Par neatrastu un neizpildītu vai neapmeklētu kontrolpunktu, komandai tiek piešķirti 0 punkti.
* Kopējais vērtējums tiek sasummēts no kontrolpunktos iegūtajiem punktiem.
* Ja kopvērtējumā ir vienāds punktu skaits, tiek vērtēts savstarpējo punktu skaits kontrolpunktos.
* Apkopojot rezultātus, tiks noteikts pasākuma „Milžu pēdās” uzvarētājs – lielāks punktu skaits – augstāka vieta.
* 1., 2. un 3. vieta tiek apbalvota ar medaļām, diplomiem un balvām.
* Katra komanda saņem veicināšanas balvu par piedalīšanos sacensībās.

**Komandas dalībnieku ekipējums:**

* Rudens apstākļiem piemērots apģērbs un apavi.
* Lukturītis. 1gb.
* mobilais tālrunis vai fotoaparāts, ar pilnībā uzlādētu akumulatoru, objektu fotografēšanai *(uz uzņemtajām fotogrāfijām obligāti jābūt foto uzņemšanas laikam un datumam);*
* Lietusmēteļi, ja ir lietains laiks.
* 1gb. mobilais tālrunis saziņai ar organizatoriem (šis tālruņa nr. norādīts pieteikuma anketā).
* Katram dalībniekam atstarotājs, komandas kapteinim – atstarojošā veste (var būt visai komandai atstarojošās vestes).

**Sacensību norises programma:**

19.00-19.30 Komandu ierašanās reģistrācija

19.15-17.30 Komandas kapteiņu sapulce par sacensībām

 un drošības noteikumiem

19.30 Sacensību atklāšana

19.40 Starts komandām

02.30 Distances slēgšana

1. – 3.30 Apbalvošana

 0.00 - 03.00 Zupa, tēja (Ogres Centrālās bibliotēkas laukumā).

***Dalībnieku ievērībai:***

***Finišā būs pieejama zupa un silta tēja.***

**Dzīvosim veselīgi, tāpēc alkohola un citu apreibinošo vielu lietošana AIZLIEGTA!!!!)**

**Jautājumu un neskaidrību gadījumā rakstiet uz e-pastu:** **dzivaideja@gmail.com****, zvanīt: 20213441; 24557665**

**Pielikums Nr. 1.**

**PIETEIKUMA ANKETA**

|  |
| --- |
| Komandas nosaukums:  |
| Dalībnieku vārds, uzvārds:  | Vecums: |
|  |  |
|  |  |
|  |  |
|  |  |
| Komandas kapteinis:  |
| Komandas devīze:  |
| Kontaktinformācija: |
|  | Tālrunis:  |
| E-pasts:  |
| Datums:  | Komandas kapteiņa paraksts  |

Komandas savu dalību pasākumam piesaka, sūtot aizpildītu pieteikuma anketu uz e-pastu: dzivaideja@gmail.com LĪDZ 4.oktobrim vai nododot Ogres Centrālajā bibliotēkā (Brīvības ielā 35). Sīkāka informācija pa tālr. **20213441**vai **24557665**.

**Pielikums Nr. 2.**

**Vecāku atļauja**

Es .................................... .....................................(vārds, uzvārds) piekrītu, ka mans dēls/meita ............................................ .......................................( vārds, uzvārds) piedalīsies piedzīvojuma nakts pasākumā “Milžu pēdās” , kas notiks š.g. 5. oktobrī. Esmu iepazinusies (-ies) ar pasākuma informāciju un noteikumiem.

Kontakttālrunis: .......................................................

**...............................(datums) ..................................(paraksts)**